als_Latn dik_Latn sag_Latn
BE kërkon dialog politik dhe zgjidhje institucionale për rastin "Puç"
- E mërkurë, 18 Mars 2015 2015-03-18 2:28:53.MD 14:28
Bruksel, 18 mars 2015 (MIA) - Bashkimi Evropian kërkon dhe pret intervenim të shpejtë për kthimin e dialogut politik në Maqedoni, derisa të gjitha ngjarjet rreth rastit "Puç" ndiqen në bazë ditore dhe pritet zgjidhje juridike dhe institucionale. Këto janë mesazhet e zëvendëskryetarit të Qeverisë së Republikës së Maqedonisë të obliguar për Eurointegrime, Fatmir Besimi, që sot i mori në takimin në Bruksel me sekretarin e ri të përgjithshëm të Shërbimit evropian për Punë të Jashtme (EEAS), Alen Le Roa.
Siç njofton korrespondenti i MIA-s nga Brukseli, Le Roa i ka transmetuar Besimit se Bashkimi Evropian është i gatshëm, fillimisht me ndërmjetësimin e tre eurodeputetëve Ivo Vajgëll, Riçard Hovit dhe Eduard Kukan, të ndërmjetësojë midis VMRO-DPMNE-së dhe LSDM-së, ndërsa më pas nëse është e nevojshme edhe përfaqësuesit më të lartë të Brukselit të kyçen me qëllim të normalizimit të gjendjes politike në Republikën e Maqedonisë.
"Le Roa mi përcjelli gjërat siç vijojnë. Fillimisht, se BE-ja me kujdes të madh është duke i ndjekur ngjarjet në Maqedoni dhe se kjo që po ndodh, definitivisht nuk ju ndihmon integrimeve evropiane. Njëherësh, jo vetëm se kjo nuk ndihmon në eurointegrimet, por para së gjithash preken gjërat të cilat drejtpërdrejtë ndikojnë për zhvillimin dhe të drejtat e qytetarëve në Maqedoni. Në lidhje me dialogun politik dhe ambientin politik konstruktiv, ai tha se kjo është gjë e cila duhet të ndodh menjëherë dhe thënë kushtimisht me intervenim të shpejtë. Në një situatë të këtillë, Evropa vlerëson se e ka shtrirë dorën që nga propozimi i komisarit Han për grupin e eurodeputetëve, të propozuar nga Brukseli dhe Parlamenti Evropian. Bëhet fjalë për Vajgëlin, Hovitin dhe Kukanin, të cilët duhet të krijojnë ambient të bisedave midis dy grupeve parlamentare të VMRO-DPMNE-së dhe LSDM-së", potencoi zëvendëskryeministri Besimi në një deklaratë për MIA-n pas takimit.
Eurointegristi i parë i Maqedonisë theksoi se është e rëndësishme që sekretari i përgjithshëm Le Roa e njeh Maqedoninë personalisht dhe se ai ka qenë në vend në periudhën pas vitit 2001, si përfaqësues special i Brukselit, në këtë pikëpamje, diplomati francez ka prezentim më të afërt për atë që ndodh tek ne. Megjithatë, ajo që është e rëndësishme është se përmes bisedës së tyre, është theksuar tajmingu i cili vjen dhe se ngjarjet aktuale në Maqedoni e kanë determinuar rrjedhën e bisedave.
"Aspekti i dytë i cili u potencua në këtë takim është se i tërë rasti "Puç" duhet të ketë zgjidhje institucionale dhe juridike, me qëllim të respektimit të qeverisjes të së drejtës, gjyqësisë së pavarur dhe procesit kredibil dhe transparent. Këtu Le Roa tregoi gatishmëri, nëse ka nevojë, të dërgojnë ekspertë të tyre me kredibilitet të plotë që t'u ndihmojnë institucioneve dhe tërë procesit të jetë më i mirë në lidhje me këtë zgjidhje. E gjithë kjo u theksua në takim dhe pritjet janë ato të cilat janë përgjegjëse të bartin përgjegjësi, ndërsa dialogu politik të krijojë atmosferë të funksionimit të të gjitha institucioneve shtetërore", shton Besimi.
Në lidhje me rolin e mundshëm të Komisionit Evropian, si dhe të Shërbimit Evropian të Punëve të Jashtme (EEAS), gjegjësisht pjesën për zgjerim dhe komisarët Johanes Han dhe Fedrika Mogerini në ndërmjetësimin për kthimin e dialogut politik në Maqedoni, sipas Besimit, për momentin, Brukseli jep mundësi që hapin e parë ta ndërmarrin eurodeputetët dhe se këtu është e rëndësishme të tregohet konstruktivitet nga ana e Maqedonisë.
"Më e rëndësishme është të fillojë dialogu me mbështetjen e grupit të eurodeputetëve, ndërsa gjithsesi mendohet edhe mënyra, nëse ka nevojë, për atë si të ndihmojë edhe Komisioni Evropian, gjegjësisht nëse përmes involvimit të eurokomisarit për zgjerim bashkë me EEAS. Gjendja ndiqet në bazë ditore që ndodh në Maqedoni, por fillimisht është dhënë mundësia gjithçka të fillojë me eurointegrimet dhe Maqedonia duhet t'i përgjigjet kësaj, ndërsa në ndërkohë shqyrtohen edhe opsione të tjera, për atë si të dalë Maqedonia nga kjo situatë dhe të hapërojë përpara në procesin e eurointegrimeve, por edhe në përgjithësi, që të përmirësohen gjendjet në vend", përfundoi Besimi.
Siç është e ditur, në fillim të këtij muaji, francezi Alen Le Roa e trashëgoi, Pjer Virmonin në pozitën e sekretarit të përgjithshëm të shërbimit diplomatik evropian, të cilin e udhëheq Mogerini. Takimi i sotëm me Besimin ishte i pari me ish-përfaqësuesin special të BE-së në Maqedoni, në rolin e tij të ri, ndërsa me një përfaqësues të Qeverisë së Maqedonisë. shk/hr/14:25
###
###
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 16:10 | Bullgaria, Turqia dhe Greqia nënshkruan marrëveshje kundër imigramit ilegal
Bullgaria, Greqia dhe Turqia sot në Sofje nënshkruan marrëveshje për formimin e qendrës për këmbim t...
- 15:49 | Filluan manovrat ushtarake në vendet nordike
Rreth 100 aeroplanë luftarakë dhe 4.000 ushtarë nga SHBA-ja dhe tetë vende evropiane kanë nisur stër...
- 15:25 | Anketë: Partia qeverisëse turke e humb shumicën në Parlament
Partia qeverisëse turke e Drejtësisë dhe Zhvillimit (AKP) në zgjedhjet më 7 qershor do ta humbë shum...
- 15:14 | Mogerini: Nuk mjafton zgjidhje ushtarake kundër Shtetit Islamik
Organizata Shteti islamik mund të mposhtet vetëm nëse ballafaqohemi me shkaqet e thella për sistemim...
- 14:06 | Një ushtar tunizian vret disa kolegë në bazë
Autoritetet e Tunizisë kanë bërë të ditur se një ushtar ka hapur zjarr kundër kolegëve të tij në një...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tha_Thai tha_Thai als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn